Diari Oficial de la Generalitat Valenciana


Sumari del DOGV 1305, del 17-05-1990 (1990/817413)

ORDRE de 24 d'abril de 1990, de la Conselleria d'Obres Públiques, Urbanisme i Transports, per la qual s'estableix el procediment per a la substitució de les concessions de serveis regulars de transport públic de viatgers per carretera.
-------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1990/04/24/(2)/dof/vci/html**

### Dades del document

Número de DOGV
:   1305

Data del DOGV
:   17-05-1990

Secció del DOGV
:   DISPOSICIONS GENERALS

Número del document
:   1990/817413


Data del document
:   24-04-1990

Organisme emissor
:   Conselleria d'Obres Públiques,Urbanisme i Transports

Tipus de document
:   Ordre

Anàlisi jurídica

Ordre de 24 d'abril de 1990 de la Conselleria d'Obres Públiques,Urbanisme i Transports, per la qual s'estableix el procediment per a la substitució de les concessions de serveis regulars de transport públic de viatgers per carretera.  
El Decret 20/1988, de 8 de febrer, del Consell de la Generalitat Valenciana, que recull el que estableix la disposició transitòria segona de la Llei 16/1987, de 30 de juliol, d'Ordenació dels Transports Terrestres, va regular la substitució de les concessions de serveis regulars de transport públic per carretera, i establia les línies mestres per les quals havia de regir-se la realització de les substitucions esmentades.  
Tot complint l'establert en l'esmentat Decret, mitjançant aquesta ordre s'estableix el procediment detallat al qual ha d'ajustar-se la mecànica de les esmentades substitucions, i va dirigit a obtenir una eficàcia major i rapidesa en la tramitació d'aquestes.  
Per això, i fent ús de les atribucions que em confereix l'article 35 e) de la Llei de Govern Valencià i el Decret 158/1987, de 21 de setembre, del Consell de la Generalitat Valenciana, pel qual s'aprova el Reglament Orgànic i Funcional de la Conselleria d'Obres Públiques, Urbanisme i Transports,  
ORDENE:  
Article primer  
Els expedients de substitució de concessions de serveis regulars de transport públic de viatgers per carretera, en l'àmbit territorial de la Comunitat Valenciana, s'iniciaran mitjançant una resolució de la Direcció General de Transports, ja siga d'ofici o a instància de part, en la qual es determinarà la concessió o concessions que siguen objecte de la substitució.  
A l?esmentada resolució s'adjuntarà un projecte inicial, que haurà de confeccionar la Direcció General de Transports si la substitució es va fer d'ofici, o per l?interessat si la substitució es realitzà a instància de part.  
L?esmentat projecte inicial haurà de comprendre amb caràcter mínim:  
A) Determinació de la població que hi ha a l?àrea concessional, estructura sòcio- econòmica i necessitat de mobilitat.  
B) Descripció dels serveis públics de transport de viatgers que hi ha a l'àrea, amb l?especificació de l'oferta conjunta.  
C) Propostes de reestructuració del mapa concessional sobre la base de les dades a què es refereixen els apartats anteriors, que consisteixen en una proposta de línies, serveis, punts de transbordament, i qualsevol altra característica que supose modificacions en les concessions que cal substituir.  
En cas que s'iniciara l?expedient de substitució a instància de part, la Direcció General de Transports podrà modificar el projecte inicial presentat pel sol·licitant, si de les dades que hi ha, apareixen raons suficients que justificaran les modificacions possibles.  
Article segon  
Iniciat l?expedient, aquest mateix i el projecte inicial, es posaran de manifest en el servei o serveis territorials afectats, durant un termini no inferior a quinze dies ni superior a seixanta, a l?efecte que durant l?esmentat termini puguen presentar-s'hi al·legacions per part dels interessats.  
L?obertura de dit termini es farà pública mitjançant anunci en el Diari Oficial de la Generalitat Valenciana.  
Així mateix, la Direcció General de Transports notificarà l?obertura del termini esmentat en el paràgraf anterior a les corporacions locals que puguen resultar afectades, i també als titulars d'altres concessions que també ho podran ser.  
En el cas que serveis de competència de l'administració de l'estat pugueren ser afectats, s'hi remetrà còpia de l'expedient, per a l'emissió del corresponent informe.  
Quan la Direcció General de Transports ho considere procedent per a la millor instrucció de l'expedient, podrà sol·licitar informe a altres entitats públiques o privades, i també ampliació dels que ja hi ha.  
Article tercer  
Acabat el període d'informació pública, segons la documentació i els informes existents en l'expedient i després de l'informe del servei o serveis territorials de transports corresponents, la Direcció General de Transports modificarà, el projecte inicial en aquells aspectes que aparega justificat, i d?això confeccionarà el projecte base de substitució de concessions en què necessàriament s'haurà de fer contar si es respecta o no l'equilibri econòmic de les concessions afectades.  
A aquest efecte, es considerarà respectat l'equilibri econòmic quan no existirà variació objectiva substancial en els resultats econòmics de d'explotació, o bé quan els titulars de les concessions afectades manifesten expressament la conformitat amb les modificacions realitzades.  
El projecte base definirà i descriurà les concessions substituïdores i n?especificarà els titulars sobre la base de la situació existent prèviament; aquest projecte base contindrà com a mínim:  
a) Descripció de cadascuna de les línies de la concessió, els serveis que s'hi han de prestar, el nombre d'expedicions i la indicació d'horaris quan s'escaurà, punts d'origen i destinació, i itinerari.  
b) Elaboració del mapa concessional i relació de les prohibicions de trànsit.  
c) Quan el projecte base implique unificació de concessions o qualsevol altra variació que efecte l'estructura de costes de l'explotació, es realitzarà un estudi econòmic que determinarà la nova tarifa aplicable a la concessió substituïda i també l'estructura de costes que s'ha de tenir en compte en futures modificacions de tarifes.  
Article quart  
El projecte base serà enviat als titulars de les concessions que hagen de realitzar la substitució per tal que, dins el termini d'un mes comptat a partir del moment de la recepció d'aquest, i segons les seues determinacions, hi presenten degudament formalitzades les modificacions de la seua concessió inicial assenyalades en el projecte base. Hauran de definir la flota assignada a la concessió que permeta complir adequadament les especificacions del projecte base, els horaris d'eixida de les parades autoritzades i els d'arribada a la destinació en cadascuna de les línies, seguint el model annex adjunt  
Article cinquè  
Una vegada trameses les modificacions corresponents en el termini indicat en l'article anterior, el servei o serveis territorials de transports afectats, presentaran un informe sobre l'adequació al projecte base, i trametran l'expedient a la Direcció General de Transports perquè ho trameta i ho lliure a l'Honorable Sr. Conseller d'Obres Públiques, Urbanisme i Transports a l'efecte de dictar l'oportuna resolució de substitució.  
DISPOSICIO FINAL  
La present ordre entrarà en vigor l?endemà que es publique en el Diari Oficial de la Generalitat Valenciana, i es facultarà la Direcció General de Transports perquè la desplegue, interprete i aplique.  
València, 24 d'abril de 1990.  
El Conseller d'Obres Públiques, Urbanisme i Transports,   
EUGENI BURRIEL DE ORUETA  
MODEL DE PRESENTACIO DE QUADRE HORARI  
HORARIS D?EIXIDA DE LES PARADES AUTORITZADES I ARRIBADA A LA DESTINACIO  
CONCESSIO:  
LINIA de a  
(SERV.) (SERV.-) Parades (SERV.) (SERV.)  
8:00 (\*) 10:30 (\*) ... Origen  
8:15 (\*) 10:45 (\*) ... Parada 1  
 . . ... Parada 2  
 . . ... .  
 . . ... .  
 . . ... .  
9:30 (\*) 12:00 (\*) ... Destinació  
(\*) Exemples  
NOTA 1: (SERVEIS) Els tipus de serveis que es presten es denominaran amb les claus següents:  
DI/Dt/Dc/Dj/Dv: dilluns/dimarts/dimecres/dijous/divendres  
(dies separats)  
DIA: diari  
LAB: laborables de dilluns a dissabte  
DI-Dv: laborables de dilluns a divendres  
Ds: dissabtes  
Dg: diumenges  
Dg i F: diumenges i festius  
Ds, Dg i F: dissabtes, diumenges i festius  
LEC: dies lectius (dilluns a divendres llevat de festiu i estiu)  
FES: festius  
Ds i Dg: dissabtes i diumenges.  
Cada servei o expedició d'una línia es disposa en columna amb els horaris d'eixida "d'Origen" i pas per les parades autoritzades, fins a l'horari d'arribada a "Destinació"; les tornades es disposen inversament, a la dreta, amb els horaris d'eixida de "Destinació" i pas per les parades esmentades fins a l'arribada a "Origen".  
NOTA 2:  
Quan les freqüències prestades en una línia siguen iguals o inferiors a trenta rninuts, s'explicitaran únicament les parades autoritzades, l?hora d'eixida del primer servei (en origen i destinació) les freqüències a partir d'aquest moment, l?hora d'eixida de l?últim servei (en origen i destinació), i el temps de recorregut.


Còpia Permalink ELI